<classify> HALMASHAURI ya Jiji la Dodoma ipanga kutekeleza miradi saba mikubwa jijini humo, ambapo katika mwaka huu wa fedha 201920 litaanza na utekelezaji wa miradi miwili.Miradi itakayotekelezwa katika mwaka huu wa fedha ni kujenga kitega uchumi katika mji wa serikali Ihumwa na ujenzi wa hoteli ya kisasa ya nyota nne katikati ya jiji hilo. Mkurugezi wa Jiji la Dodoma, Godwin Kunambi, alisema hayo wakati wa utiaji saini na wakandarasi watakao tekeleza miradi hiyo miwili, Mohamed Builders na Setcol ya China, katika mradi wa kitega uchumi na hoteli ya nyota nne kwa mfuatano.Alisema kutokana na halmashauri hiyo kuongoza katika ukusanyaji mapato ghafi nchini katika mwaka wa fedha 201718 na 201819 ambayo yalitokana na upimaji wa viwanja ambacho si chanzo cha kudumu, imeamua kujiongeza na kupanua wigo wa mapato.Alisema halmashauri hiyo imebuni miradi mikubwa ya uwekezaji ili kuwa na vyanzo vya kudumu vya mapato ya ndani badala ya kutegemea viwanja ambavyo si vynzo vya kudumu.Kunambi alisema ili kufanikisha miradi hiyo, halmashauri hiyo katika mwaka wa fedha 201819 iliandaa michoro ya miradi ya uwekezaji saba, ambayo kati yake miwili inaanza kutekelezwa mwaka huu na mitano itatekelezwa miaka ijayo.Alitaja miradi iliyoandaliwa michoro itakayotekelezwa baadaye ni wa maduka makubwa utakaojulikana kama Nyerere Square Plaza ambao utajengwa katika eneo la Sunja na Victoria jijini hapa na ujenzi wa maduka makubwa Malls eneo la NCC.Pia ujenzi wa nyumba ya kupanga katika eneo la NCC na ujenzi wa kitega uchumi mkabala na Msikiti wa Nunge uliopo katikati ya jiji pamoja na ujenzi wa maduka, ofisi na kumbi za mikutano karibu na NKClub ya zamani, alisema.Alisema miradi hiyo imepangwa kutekelezwa kwa kutumia mapato ya ndani, mikopo kutoka katika benki na ruzuku ya fedha za miradi ya kimkakati kutoka serikali kuu.Lengo la miradi hiyo ni uwekezaji pamoja na kuongeza mapato ya halmashauri na kupunguza utegemezi kutoka serikali kuu na kuongeza ajira kwa wananchi wa Dodoma, alisema.Alisema lengo jingine ni kuongeza na kutoa huduma bora kwa wananchi, kupendezesha na kuboresha jiji la Dodoma na kupunguza umasikini na kuongeza kipato cha mwananchi mmoja mmoja.Naye Meya wa Jiji la Dodoma, Profesa Davis Mwamfupe, alisema pamoja na jitihada za halmashauri kuwekeza katika miradi hiyo, wanaiomba serikali kuchangia katika uwekezaji huo ili kulisaidia jiji hilo kujenga mandhari nzuri ya makao makuu ya serikali.  <topic>: KITAIFA 